Kære Spejderforældre

I inviteres til kombineret spisning, forældremøde og generalforsamling **onsdag den 28. februar kl. 17.30-19.30** på 1. sal i Menighedshuset.

Ulve, juniorer og trop har denne aften fælles møde fra 17.30 til 19.30, så det er nemt at nå forældremødet. Søskende er velkomne til at deltage i spejdernes aktiviteter samt spisning.

**Program**:

* Velkomst
* Spisning
* Præsentation af gruppens ledere og bestyrelse
* Status på børn og voksne i gruppen
* Information om kommende ture og lejre
* Generalforsamling
	+ Valg af dirigent
	+ Valg af referent
	+ Aflæggelse af beretning
	+ Beretning fra hytten
	+ Godkendelse af regnskab
	+ Valg af Gruppeleder
	+ Valg af medlemmer til Gruppebestyrelsen
	+ Valg af revisorer
	+ Eventuelt
* Afslutning sammen med spejderne

Læs lidt om hvem, der er på valg til de forskellige poster samt de tilhørende funktioner på næste side. Hvis du har spørgsmål til posterne eller lyst til at melde dig som kandidat, er du velkommen til at kontakte Jacob Ringsholt fra bestyrelsen på jacobringsholt@hotmail.com eller tlf. 2540 0182.

Tilmelding til spisning sker via Spejdernet.

Vi håber at se rigtig mange af jer til en hyggelig aften, hvor I kan høre mere om jeres børns spejderarbejde.

Mange spejderhilsner

Gruppebestyrelsen

**Valg af Gruppeleder**

Gruppelederen er gruppens ”direktør” som leder gruppens ledere. Gruppelederen vælges af og blandt gruppens ledere.

Gruppelederens hovedopgaver er at “tage sig af” ledernes og enhedernes trivsel; at lederne og spejderarbejdet som helhed fungerer godt. En vigtig del af opgaven er at opmuntre lederne til at videreuddanne sig og søge inspiration på kurser og distriktsarrangementer.

Andreas Cosmus er i dag gruppeleder.

**Valg til Gruppebestyrelsen**

Gruppebestyrelsen er sammensat af forældrerepræsentanter, lederrepræsentanter og en repræsentant fra kirken. Bestyrelsen står bl.a. for den langsigtede planlægning, gruppens økonomi, fysiske rammer samt for at gruppens ledere er motiverede og bliver anerkendt for deres bidrag.

I den nuværende bestyrelse fortsætter 3 af 4 forældrerepræsentanter gerne, og der er brug for at supplere med en eller to forældre.

* Søren Bornerup Græsborg, far til Johanne i ulveflokken (formand, modtager ikke genvalg)
* Henriette Funch Høyer, mor til Nicolaj i Juniortroppen (kasserer, ikke på valg)
* Mia Jahn Knudsen, mor til Maj i ulveflokken og Lea i troppen (ikke på valg)
* Jacob Ringsholt Solberg, far til Emilie og Naja i troppen (modtager genvalg)
* Ingrid Slott (repræsentant for menighedsrådet)

**Valg af revisor**

Revisoren kigger kassereren efter i sømmene.

* Kenneth Höier (kasserer i menighedsrådet, modtager genvalg)
* Margrethe (mor til Maj i ulveflokken og Mary i troppen, modtager genvalg)